CELEX: 32018R1531
Language: da
Date: 2018-10-10 00:00:00
Title: Kommissionens gennemførelsesforordning (EU) 2018/1531 af 10. oktober 2018 om tarifering af visse varer i den kombinerede nomenklatur

15.10.2018   
               
               
                  DA
               
               
                  Den Europæiske Unions Tidende
               
               
                  L 257/7
               
            
         KOMMISSIONENS GENNEMFØRELSESFORORDNING (EU) 2018/1531
         af 10. oktober 2018
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
                  
               
                     (2)
                  
                  
                     Ved forordning (EØF) nr. 2658/87 er der fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Foranstaltningerne i denne forordning er i overensstemmelse med udtalelse fra Toldkodeksudvalget —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 10. oktober 2018.
            
               
                  På Kommissionens vegne
               
               
                  For formanden
               
               Stephen QUEST
               
                  Generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
      
         
            BILAG
            
                        Varebeskrivelse
                     
                     
                        Tarifering
                        (KN-kode)
                     
                     
                        Begrundelse
                     
                  
                        (1)
                     
                     
                        (2)
                     
                     
                        (3)
                     
                  
                        Flad, fleksibel vare bestående af et rundt plastikfolie med luftbobler og en diameter på ca. 305 cm.
                        Varen præsenteres som et overtræk til et svømmebassin eller et soppebassin, der skal sikre, at vandet har en optimal temperatur, samt holde bassinet rent.
                        Se billeder (*1).
                     
                     
                        3926 90 92 
                     
                     
                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 3926 , 3926 90  og 3926 90 92 .
                        Tarifering af varen under pos 9506  som en del af eller et tilbehør til et svømmebassin eller et soppebassin er udelukket, fordi varen ikke udelukkende eller hovedsageligt kan identificeres som værende beregnet til brug i forbindelse med svømmebassiner eller soppebassiner, jf. bestemmelse 3 til kapitel 95. Varen kan heller ikke betragtes som en del af eller en rekvisit til et svømmebassin eller et soppebassin under pos 9506 , fordi den hverken er af afgørende betydning for et svømmebassins eller et soppebassins funktion eller tilpasser bassinerne til en bestemt funktion, øger deres funktioner eller gør dem i stand til at udføre en særlig opgave i forbindelse med deres hovedfunktion, som er svømning og sopning (se Domstolens dom af 16. juni 2011, Unomedical, C-152/10, ECLI:EU:C:2011:402, præmis 29 og 36). Svømmebassiner eller soppebassiner kan ikke bruges, når de er tildækket.
                        Tarifering som »plader, ark, film, folier, bånd og strimler« under pos 3920  eller 3921  er udelukket som følge af bestemmelse 10 til kapitel 39, fordi varen er skåret til en rund form i stedet for at være uskåret eller skåret til et rektangel.
                        Varen skal derfor tariferes efter materialets beskaffenhed under KN-kode 3926 90 92  som »andre varer af plast, fremstillet af folie«.
                     
                  
               
            
               (*1)  Billederne er kun vejledende.